CELEX: 62013CA0376
Language: fi
Date: 2015-04-23 00:00:00
Title: Asia C-376/13: Unionin tuomioistuimen tuomio (yhdeksäs jaosto) 23.4.2015 – Euroopan komissio v. Bulgarian tasavalta (Jäsenyysvelvoitteiden noudattamatta jättäminen — Sähköiset viestintäverkot ja -palvelut — Direktiivit 2002/20/EY, 2002/21/EY ja 2002/77/EY — Oikeus käyttää maanpäällisen digitaalisen verkon televisiolähetysten radiotaajuutta — Osallistuminen valintamenettelyihin — Tarjoajien valintaperusteet — Oikeasuhteisuus — Erityiset oikeudet)

22.6.2015   
            
            
               FI
            
            
               Euroopan unionin virallinen lehti
            
            
               C 205/3
            
         Unionin tuomioistuimen tuomio (yhdeksäs jaosto) 23.4.2015 – Euroopan komissio v. Bulgarian tasavalta
   (Asia C-376/13) (1)
   
   ((Jäsenyysvelvoitteiden noudattamatta jättäminen - Sähköiset viestintäverkot ja -palvelut - Direktiivit 2002/20/EY, 2002/21/EY ja 2002/77/EY - Oikeus käyttää maanpäällisen digitaalisen verkon televisiolähetysten radiotaajuutta - Osallistuminen valintamenettelyihin - Tarjoajien valintaperusteet - Oikeasuhteisuus - Erityiset oikeudet))
   (2015/C 205/04)
   Oikeudenkäyntikieli: bulgaria
   
      Asianosaiset
   
   
      Kantaja: Euroopan komissio (asiamiehet: G. Braun, L Malferrari ja G. Koleva)
   
      Vastaaja: Bulgarian tasavalta (asiamiehet: D. Drambozova, E. Petranova ja J. Atanasov)
   
      Tuomiolauselma
   
   
               1)
            
            
               Bulgarian tasavalta ei ole noudattanut kilpailusta sähköisten viestintäverkkojen ja -palvelujen markkinoilla 16.9.2002 annetun komission direktiivin 2002/77/EY 2 artiklan 1 kohdan mukaisia velvoitteitaan, koska se on sähköisestä viestinnästä annetun lain (Zakon za elektronnite saobshteniya) siirtymä- ja loppusäännösten 5 a §:n 1 ja 2 momentissa rajoittanut kahteen sellaisten yritysten määrän, jotka voivat saada käyttöönsä maanpäällisen digitaalisen verkon radiotaajuuden ja luvan tarjota kyseistä sähköisen viestinnän palvelua.
            
         
               2)
            
            
               Bulgarian tasavalta ei ole noudattanut sähköisiä viestintäverkkoja ja -palveluja koskevista valtuutuksista (valtuutusdirektiivi) 7.3.2002 annetun Euroopan parlamentin ja neuvoston direktiivin 2002/20/EY, sellaisena kuin se on muutettuna 25.11.2009 annetulla Euroopan parlamentin ja neuvoston direktiivillä 2009/140/EY, 7 artiklan 3 kohdan, sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) 7.3.2002 annetun Euroopan parlamentin ja neuvoston direktiivin 2002/21/EY, sellaisena kuin se on muutettuna direktiivillä 2009/140, 9 artiklan 1 kohdan eikä direktiivin 2002/77 2 artiklan 2 kohdan ja 4 artiklan 2 kohdan mukaisia velvoitteitaan, koska se on kieltänyt sähköisestä viestinnästä annetun lain 47 a §:n 1 ja 2 momentin ja 48 §:n 3 momentin mukaisesti sellaisilta televisio-ohjelmia tarjoavilta yrityksiltä, joiden ohjelmia ei levitetä Bulgarian tasavallassa, ja niihin liittyviltä henkilöiltä, osallistumisen valintamenettelyihin, jotka koskevat maanpäällisen digitaalisen verkon radiotaajuuden myöntämistä ja vastaavien palvelujen tarjoamista.
            
         
               3)
            
            
               Bulgarian tasavalta ei ole noudattamatta direktiivin 2002/20, sellaisena kuin se on muutettuna direktiivillä 2009/140, 7 artiklan 3 kohdan, direktiivin 2002/21, sellaisena kuin se on muutettuna direktiivillä 2009/140, 9 artiklan 1 kohdan eikä direktiivin 2002/77 2 artiklan 2 kohdan ja 4 artiklan 2 kohdan mukaisia velvoitteitaan, koska se on kieltänyt sähköisestä viestinnästä annetun lain 48 §:n 5 momentin mukaisesti maanpäällisen digitaalisen verkon radiotaajuuksien haltijoilta viestintäverkkojen muodostamisen radio- ja televisio-ohjelmien lähettämistä varten.
            
         
               4)
            
            
               Bulgarian tasavalta velvoitetaan korvaamaan oikeudenkäyntikulut.
            
         
      (1)  EUVL C 252, 31.8.2013.